Do You Want to Know a Secret

«Do You Want to Know a Secret» er en sang skrevet hovedsakelig av John Lennon, men offisielt kreditert McCartney/Lennon. Sangen ble først utgitt 22. mars 1963 på gruppens britiske debutalbum Please Please Me. I USA ble den først utgitt 22. juli 1963 på albumet Introducing The Beatles. 23. mars 1964 ble sangen utgitt som A-side singel (med «Thank You Girl» som B-side).Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Bakgrunn 

Da Lennon var liten gutt, pleide hans mor Julia Stanley å synge «I'm Wishing» for ham. Sangen var fra tegnefilmen Snøhvit og de syv dvergene fra 1937. Den første strofen lyder «want to know a secret, promise not to tell?»Harry, Bill (1992). The Ultimate Beatles Encyclopedia. London: Virgin Books. ISBN 0-86369-681-3 s 209Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 95 Sangen ble skrevet i 36 Faulkner Street i London hvor manager Brian Epstein lot Lennon og hans kone Cynthia bo for en periode. Det musikalske i «Do You Want to Know a Secret» var inspirert av «I Really Love You» som The Stereos hadde en hit med i 1961. Lennon fikk hjelp av Paul McCartney til å skrive sangen ferdig og den var mest et «bestilligsverk» slik at George Harrison skulle få en sang å synge (i tillegg til «Chains») på gruppens debutalbum. Harrison spilte forøvrig inn en coverversjon av «I Really Love You» til albumet Gone Troppo i 1992.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 32/33

 Innspilling 

Gruppen spilte sangen inn 11. februar 1963 i Abbey Road Studios. Harrison sang, Lennon spilte akustisk gitar og riffet som forekommer 00:12 i opptaket, stammer fra den akustiske gitaren. Tagning seks ble brukt til videre arbeid. Lennon og McCartney la på et kor, mens Ringo Starr slo trommestikkene mot hverandre (kun i mellomverset).Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 24

 Personell 

George Harrison: elektrisk gitar, vokal
John Lennon: akustisk gitar, kor
Paul McCartney: bass, kor
Ringo Starr: trommer

 «Do You Want to Know a Secret» versjoner fremført i BBC Radio 
 Programtittel:  Innspillingsdato:  Kringkastet: Side by Side  6. mars 1963  12. mars 1963 On The Scene  21. mars 1963  28. mars 1963 Side by Side  1. april 1963  22. april 1963 Saturday Club  21. mai 1963  25. mai 1963 Pop Go The Beatles  24. mai 1963  4. juni 1963 Pop Go The Beatles  10. juli 1963  30. juli 1963

Ingen av disse fremførelsene ble offentlig utgitt verken på Live at the BBC eller CD-singlen Baby It's You, men de tre siste har havnet på bootlegs.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 356Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 208

 Annet 

Billy J. Kramer with the Dakotas gjorde også en versjon av «Do You Want to Know a Secret» som de spilte inn 14. mars 1963 som gikk til andreplass på den britiske Record Retailer hitlista.Lewisohn, Mark (1988). ''The Beatles Recording Sessions' s. 24 Den ble utgitt på singel 26. april 1963 på Parlophone R5023. Faktisk hadde Kramer mottatt en demo av sangen før The Beatles spilte den inn.Webside om Billy J. Kramers singel

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1963